

**สำนักงานคณะกรรมการป้องกันและปราบปรามการทุจริตแห่งชาติ**

**361 ถนนนนทบุรี ตำบลท่าทราย อำเภอเมือง จังหวัดนนทบุรี 11000**

C:\Users\geawalin_hom\Desktop\Untitled-1.png

รวมพลังขับเคลื่อนยุทธศาสตร์ชาติว่าด้วยการป้องกันและปราบปรามการทุจริต ระยะที่ 2 (พ.ศ. 2556 - 2560)

ทุจริตคิดโกงชาติ จะพินาศทั้งราษฎร์รัฐ

**วันที่ 3 กรกฎาคม พ.ศ. 2558**

**ความเคลื่อนไหวของคดีทุจริตที่มีการกล่าวหาร้องเรียนในพื้นที่จังหวัดอุดรธานี**

**และปริมาณคดีในภาคตะวันออกเฉียงเหนือ**

ในวันนี้ (3 กรกฎาคม๒๕๕๘) เวลา ๑๐.๐๐ น. ศาสตราจารย์ พิเศษ วิชา มหาคุณ กรรมการ ป.ป.ช.

ในฐานะโฆษกกรรมการ ป.ป.ช. ได้ชี้แจงเกี่ยวกับความเคลื่อนไหวของคดีทุจริตที่มีการกล่าวหาร้องเรียนในพื้นที่จังหวัดภาคตะวันออกเฉียงเหนือในปีงบประมาณ พ.ศ.2558 สรุปสถิติคดี**ในชั้นแสวงหาข้อเท็จจริง**ได้ดังนี้

|  |  |  |  |
| --- | --- | --- | --- |
| จังหวัด | จำนวนเรื่องกล่าวหาร้องเรียน | ดำเนินการเสร็จ  ในระดับจังหวัด | คงเหลือดำเนินการ |
| 11.เลย | 58 | 8 | 50 |
| 12.ศรีสะเกษ | 165 | 0 | 165 |
| 13.สกลนคร | 127 | 36 | 91 |
| 14.สุรินทร์ | 112 | 15 | 97 |
| 15.หนองคาย | 82 | 13 | 69 |
| 16.หนองบัวลำภู | 162 | 59 | 103 |
| 17.อำนาจเจริญ | 17 | 0 | 17 |
| 18.อุดรธานี | 186 | 11 | 175 |
| 19.อุบลราชธานี | 218 | 28 | 190 |
| 20.บึงกาฬ | 32 | 13 | 19 |

|  |  |  |  |
| --- | --- | --- | --- |
| จังหวัด | จำนวนเรื่องกล่าวหาร้องเรียน | ดำเนินการเสร็จ  ในระดับจังหวัด | คงเหลือดำเนินการ |
| 1.กาฬสินธุ์ | 183 | 41 | 132 |
| 2.ขอนแก่น | 196 | 39 | 157 |
| 3.ชัยภูมิ | 51 | 15 | 36 |
| 4.นครพนม | 61 | 4 | 57 |
| 5.นครราชสีมา | 249 | 37 | 212 |
| 6.บุรีรัมย์ | 119 | 24 | 95 |
| 7.มหาสารคาม | 114 | 17 | 97 |
| 8.มุกดาหาร | 55 | 16 | 39 |
| 9.ยโสธร | 40 | 13 | 27 |
| 10.ร้อยเอ็ด | 255 | 28 | 159 |

รวมจำนวนเรื่องกล่าวหาฯ **ในชั้นแสวงหาข้อเท็จจริง**ของภาคตะวันออกเฉียงเหนือ๒,๔๙๒ เรื่อง รวมแล้วเสร็จ ในระดับจังหวัด ๔๑๗ เรื่อง คิดเป็นร้อยละ ๑๖.๗๓ โดยเรื่องกล่าวหาฯ ดังกล่าว สามารถจำแนกประเภทคดี ที่เกิดขึ้นจากมากไปหาน้อยได้ ดังนี้

๑. การกระทำความผิดเกี่ยวกับเรียกรับสินบน เบียดบัง ยักยอกทรัพย์ ปลอมเอกสาร รับรองเอกสารอันเป็นเท็จ

๒. การปฏิบัติหรือละเว้นการปฏิบัติหน้าที่โดยมิชอบหรือโดยทุจริต

๓. การกระทำผิดเกี่ยวกับการจัดซื้อจัดจ้าง

๔. การกระทำผิดเกี่ยวกับการเสนอราคาต่อหน่วยงานของรัฐ

๕. การกระทำผิดเกี่ยวกับการขัดกันระหว่างประโยชน์ส่วนบุคคลและประโยชน์ส่วนรวม

๖. การกระทำผิดเกี่ยวกับร่ำรวยผิดปกติ

๗. การกระทำผิดเกี่ยวกับการออกเอกสารสิทธิในที่ดินโดยมิชอบหรือเกี่ยวกับทรัพยากรธรรมชาติ

- 2 -

สำหรับคดีในพื้นที่จังหวัดอุดรธานี ซึ่งเป็นจังหวัดที่มาดำเนินการจัดโครงการสื่อมวลชนสัญจร กิจกรรมการสัมมนาเชิงปฏิบัติการเรื่อง “ประสานพลังการสื่อสารเพื่อขับเคลื่อนเครือข่ายต้านการทุจริตในระดับจังหวัด” 4 ภูมิภาค ครั้งที่ 3 ในครั้งนี้ ส่วนใหญ่คดีเป็นเรื่องการกล่าวหาเกี่ยวกับการปฏิบัติหรือละเว้นการปฏิบัติหน้าที่โดยมิชอบหรือโดยทุจริต และเกี่ยวกับกระบวนการจัดซื้อจัดจ้าง **โดยคดีที่อยู่ในขั้นตอนไต่สวนข้อเท็จจริง** มี 41 คดีดังนี้

|  |  |
| --- | --- |
| **ผู้ถูกกล่าวหา** | **ข้อกล่าวหา** |
| ๑.ผู้พิพากษาหัวหน้าศาลแขวงอุดรธานี  และผู้ว่าราชการจังหวัดอุดรธานี (ปี 2549) | ปฏิบัติหน้าที่โดยทุจริต กรณี  - ผู้ถูกกล่าวหาที่ 1 เรียกรับเงินเปอร์เซ็นต์จากเงินรางวัลและค่าใช้จ่ายในการดำเนินงานตามพระราชบัญญัติการพนัน พ.ศ.2478  - ผู้ถูกกล่าวหาที่ 2 กรณีรับเงินรางวัลและค่าใช้จ่ายในการดำเนินการแล้วไม่จ่ายให้ผู้มีสิทธิ สินบนรางวัลปี 2549 และปี 2550 ของสถานีตำรวจ (23 สถานี) |
| ๒.คณะกรรมการพนักงานส่วนตำบลจังหวัดอุดรธานี (ก.อบต.จังหวัด) | ปฏิบัติหรือละเว้นการปฏิบัติหน้าที่โดยมิชอบเรื่องมีมติให้พนักงานส่วนตำบลที่คณะกรรมการ ป.ป.ช.ชี้มูลความผิดวินัยอย่างร้ายแรง ไม่ต้องถูกลงโทษทางวินัย และให้กลับเข้ารับราชการ  ในตำแหน่งเดิม |
| 3.นายเมฑา ศิริรำไพวงษ์  เมื่อครั้งดำรงตำแหน่งนายอำเภอน้ำโสม  กับพวก | กระทำความผิดตามพระราชบัญญัติว่าด้วยความผิดเกี่ยวกับการเสนอราคาต่อหน่วยงานของรัฐ พ.ศ. 2542 ในการสอบราคาจ้างเหมาของอำเภอน้ำโสม จำนวน 3 โครงการ  1.โครงการสอบราคาจ้างเหมาขุดลอกลำห้วยผึ้ง บ้านศรีวิราช หมู่ที่ 6 ตำบลโสมเยี่ยม อำเภอน้ำโสม  2.โครงการสอบราคาจ้างเหมาขุดลอกลำห้วยซำต้อง บ้านโนนนาโพธิ์ หมู่ที่ 12  ตำบลศรีสำราญ อำเภอน้ำโสม  3.โครงการสอบราคาจ้างเหมาขุดลอกลำห้วยโสม บ้านโสมเยี่ยม หมู่ที่ 1 ตำบลโสมเยี่ยมอำเภอน้ำโสม |
| ๔.นาวาอากาศโท ณัฐมณต์ รุนเวลา  เมื่อครั้งดำรงตำแหน่งผู้อำนวยการโรงพยาบาลกองบิน 23 | ทุจริตในการสั่งซื้อยาและเวชภัณฑ์  ของโรงพยาบาลกองบิน กองบิน 23 |
| ๕. นายสุรพล สุขประเสริฐ  เมื่อครั้งดำรงตำแหน่งผู้อำนวยการโรงเรียนค่ายประจักษ์ศิลปาคม และนางสัมพันธ์ ต้นกันยา ข้าราชการครูโรงเรียนค่ายประจักษ์ศิลปาคม สำนักงานเขตพื้นที่การศึกษาอุดรธานี เขต 1 | 1.รับรองผลงานทางวิชาการโครงการเกษตรเพื่อการเรียนรู้ รวม 9 โครงการ ของนางสัมพันธ์ ต้นกันยา เป็นเท็จเพื่อช่วยเหลือนางสัมพันธ์ ต้นกันยา ให้ได้รับการพิจารณาเลื่อนตำแหน่ง  เป็นอาจารย์ 3 ระดับ 9  2.แต่งตั้งตนเองเป็นประธานกรรมการสืบสวนสอบสวนข้อเท็จจริง กรณีมีผู้ร้องเรียนกล่าวหา  นางสัมพันธ์ ต้นกันยา ว่าปลอมเอกสารและทำผลงานวิชาการเป็นเท็จ ทั้งที่ตนเองมีส่วนได้เสีย โดยเป็นผู้รับรองผลงานในเรื่องร้องเรียนดังกล่าว และได้สอบสวนพยานเป็นเท็จ เพื่อช่วยเหลือนางสัมพันธ์ ต้นกันยา ให้พ้นผิด |
| ๖.นายอำนาจ นามแสง  อดีตผู้อำนวยการโรงเรียนบ้านดงมะกรูด ตำบลหนองไฮ อำเภอเมืองอุดรธานี | เบียดบังเงินอุดหนุนค่าใช้จ่ายรายหัวนักเรียน และเงินปัจจัยพื้นฐานนักเรียนยากจน  รวมทั้งเงินอื่น ๆ จำนวน 375,478 บาท กับเงินค่าอาหารกลางวัน จำนวน 131,520 บาท ไปเป็นประโยชน์ส่วนตน |
| ๗.นายสดม อินทะแสน  ผู้อำนวยการสำนักชลประทาน ที่ 5 | กรณีดำเนินการขุดลอกอ่างเก็บน้ำหนองสำโรงไม่เป็นไปตามระเบียบของทางราชการ  โดยได้มีการปรับลดเนื้องาน ซึ่งเป็นปริมาณดินที่ต้องขุดลงจากสัญญาจ้าง ทั้งที่ผู้ทำการปรับลดเนื้องานลงนั้นไม่มีอำนาจปรับลด เป็นเหตุให้ทางราชการเกิดความเสียหาย |

- 3 –

|  |  |
| --- | --- |
| **ผู้ถูกกล่าวหา** | **ข้อกล่าวหา** |
| ๘.นายสดม อินทะแสน  ผู้อำนวยการสำนักชลประทานที่ 5  และนายสมศักดิ์ บุญญปัญญากุล  เจ้าพนักงานพัสดุชำนาญงาน | ทุจริตโครงการติดตั้งหลังคาโพลีคาร์บอเนต พร้อมอุปกรณ์ประกอบ จำนวน 1 รายการ  ของงานซ่อมแซมท่อระบายน้ำ และ OUTLET TRANSITION บริเวณหัวงานของสำนักชลประทานที่ 5 ตามประกาศของกรมชลประทาน เลขที่ สชป.5/สจ.03/2554, 13 ก.ค.54 โดยจัดทำประกาศสอบราคาที่มีรายละเอียดลักษณะคลุมเครือ และมีการดำเนินการต่าง ๆ  เพื่อเอื้อประโยชน์ให้ หจก.อุดร พีอาร์ดี ได้เข้าทำสัญญาจ้าง รวมทั้งมีการติดตั้งหลังคาก่อนที่จะมีการสอบราคา |
| ๙.นายเฉลิมพล สนิทวงศ์ชัย  เมื่อครั้งดำรงตำแหน่งนายกองค์การบริหารส่วนจังหวัดอุดรธานี กับพวก | ทุจริตโครงการจัดซื้อหนังสือและสื่อการเรียนการเรียนการสอน |
| 1๐.นายหาญชัย ฑีฆธนานนท์ เมื่อครั้งดำรงตำแหน่งนายกเทศมนตรีนครอุดรธานีกับพวก | ละเว้นไม่ดำเนินการกับผู้ที่ลักลอบขุดตักดินบริเวณที่สาธารณประโยชน์หนองตุ ทุจริตโอนเงินงบประมาณ เป็นเงิน 1,909,490 บาท ไปเป็นค่าใช้จ่ายในการปรับปรุงภูมิทัศน์สาธารณประโยชน์หนองตุ |
| ๑๑.นายเกษมศักดิ์ คำจันทร์  เมื่อครั้งดำรงตำแหน่งนายกเทศมนตรีตำบลนิคมสงเคราะห์ อำเภอเมืองอุดรธานี | พิจารณาอนุมัติให้ดำเนินการเช่ารถยนต์ประจำตำแหน่งนายกเทศมนตรีตำบลนิคมสงเคราะห์  ไม่ถูกต้องตามระเบียบราชการ |
| 1๒.นายสมเพชร ภักดีวิเศษ  นายกเทศมนตรีตำบลบ้านจั่น  อำเภอเมืองอุดรธานี กับพวก | 1.อนุมัติให้มีการก่อสร้างรางระบายน้ำในเขตเทศบาลตำบลบ้านจั่น จำนวน 27 สาย งบประมาณ 20,000,000 บาท โดยนายสมเพชร ภักดีวิเศษ นายกเทศมนตรีตำบลบ้านจั่น นายรัฐสภา ศรีลาพัฒน์ เลขานุการนายกเทศมนตรีฯ และพนักงานเทศบาลฯ ที่มีส่วนเกี่ยวข้องกระทำการแบ่งงวดงานของโครงการดังกล่าวออกเป็น 27 โครงการ เพื่อหลีกเลี่ยงไม่ให้มีการประกวดราคาหรือ e-Auction  2.คณะกรรมการตรวจการจ้างโครงการก่อสร้างรางระบายน้ำภายในเขตเทศบาลตำบลบ้านจั่น จำนวน 27 สาย ทำการตรวจรับการจ้าง และผู้บริหารของเทศบาลตำบลบ้านจั่น ได้เบิกจ่ายเงินค่าจ้างให้กับผู้รับจ้างทั้งที่การก่อสร้างไม่เป็นไปตามที่กำหนดในแบบแปลนตามสัญญาจ้าง กล่าวคือไม่มีการเทพื้นคอนกรีตรองพื้นก่อนวางรางระบายน้ำสำเร็จ ทั้งที่แบบแปลนกำหนดให้ต้องมีการเทพื้นคอนกรีตหนา 5 ซม. และฝารางระบายน้ำใช้เหล็กเสริมชั้นเดียวไม่ถูกต้อง  ตามแบบแปลนที่กำหนดให้ใช้เหล็กเสริม จำนวน 2 ชั้น |
| ๑๓.นายสีนวล เปกาลี นายกเทศมนตรีตำบลหนองหว้า อำเภอกุมภวาปี กับพวก | ขุดลอกสระน้ำไม่ถูกต้องตามแบบรูปของทางราชการ |
| 1๔.นายสวัสกมล ศรีโบราณฐิติ นายกเทศมนตรีตำบลเวียงคำ อำเภอกุมภวาปี  กับพวก | เป็นเจ้าพนักงาน เรียกรับ หรือยอมจะรับทรัพย์สิน หรือประโยชน์อื่นใดโดยมิชอบ  เพื่อกระทำการหรือไม่กระทำการอย่างใดในตำแหน่งไม่ว่าการนั้นจะชอบหรือมิชอบด้วยหน้าที่ |
| ๑๕.นายสุรชัย อุปมะ เมื่อครั้งดำรงตำแหน่งนายกเทศมนตรีตำบลวังสามหมอ อำเภอ วังสามหมอ | ร่วมกันปฏิบัติหน้าที่โดยทุจริตโครงการจ้างแรงงานเร่งด่วนงบประมาณ 1,920,000 บาท |

- 4 -

|  |  |
| --- | --- |
| **ผู้ถูกกล่าวหา** | **ข้อกล่าวหา** |
| ๑๖.นายเกรียงศักดิ์ หอนงาม  นายกองค์การบริหารส่วนตำบลเพ็ญ  อำเภอเพ็ญ กับพวก | กระทำความผิดฐานทุจริตต่อหน้าที่หรือกระทำความผิดต่อตำแหน่งหน้าที่ราชการ โครงการจัดซื้ออุปกรณ์งานไฟฟ้า เพื่อซ่อมบำรุงไฟฟ้าสาธารณะหมู่บ้านในเขตตำบลเพ็ญ จำนวน 15 หมู่บ้าน และโครงการจัดซื้อวัสดุอุปกรณ์งานประปา เพื่อซ่อมบำรุงประปาในเขตพื้นที่ตำบลเพ็ญ โดยมีการเบิกจ่ายเงินตามโครงการไปแล้ว แต่ไม่มีการดำเนินการอำนวยความสะดวกและ  ทำประโยชน์ต่อประชาชนในเขตพื้นที่ตำบลเพ็ญ ซึ่งการกระทำเช่นนี้เป็นการเอื้อประโยชน์ต่อตนเองและพรรคพวก |
| ๑๗.นายกานต์ ชำนาญเอื้อ  เมื่อครั้งดำรงตำแหน่งนายกองค์การบริหารส่วนตำบลจอมศรี อำเภอเพ็ญ กับพวก | บริหารงานส่อไปในทางทุจริต โดยจัดซื้อจัดจ้างโครงการเป็นไปโดยทุจริต 11 โครงการ คือ (1) โครงการซ่อมแซมสถานีสูบน้ำด้วยไฟฟ้าบ้านทุ่งม่วง (2) โครงการซ่อมแซมสถานีสูบน้ำด้วยไฟฟ้าบ้านจอมศรี หมู่.1 (3) โครงการก่อสร้างฝายน้ำล้นคอนกรีตล้วนเฉลิมพระเกียรติ 80 พรรษามหาราชันย์ บ้านดงยาง ฝายห้วยใหญ่ (4) โครงการก่อสร้างฝายน้ำล้นคอนกรีตล้วนฯ (5) โครงการก่อสร้างรางระบายน้ำพร้อมวางท่อน้ำบ้านจอมตาลเหนือ (6) โครงการก่อสร้างถนนคันดินบ้านหนองบ่อ (7) โครงการทำสวนหย่อมด้านหน้า อบต.จอมศรี (8) โครงการถมดินยกระดับสนามกีฬา (9) โครงการซ่อมแซมถนนลูกรังบ้านนารายณ์ถึงฝายเชียงอาด (10) โครงการซ่อมแซมถนนลูกรังจากบ้านโนนสำราญถึงถนนลาดยางบ้านจอมศรี (11) โครงการซ่อมแซมถนนลูกรังบ้านโนนสำราญ-บ้านโนนคำ |
| ๑๘.นายกานต์ ชำนาญเอื้อ  เมื่อครั้งดำรงตำแหน่งนายกองค์การบริหารส่วนตำบลจอมศรี อำเภอเพ็ญ | ทุจริตการจัดหาพัสดุขององค์การบริหารส่วนตำบลจอมศรี ปีงบประมาณ 2551  โดยได้แบ่งย่อยโครงกรให้มีงบประมาณไม่เกิน 100,000 เพื่อจะได้ซื้อจัดจ้างโดยวิธีตกลงราคา |
| ๑๙.นางวิภาภรณ์ ศรีปะโค  เมื่อครั้งดำรงตำแหน่งนายกองค์การบริหารส่วนตำบลบ้านเหล่า อำเภอเพ็ญ | เรียกรับเงินจากพนักงานส่วนตำบลเพื่อแลกกับการรับโอนมาสังกัดองค์การบริหารส่วนตำบลบ้านเหล่า |
| ๒๐.นางวิภาภรณ์ ศรีปะโค  เมื่อครั้งดำรงตำแหน่งนายกองค์การบริหารส่วนตำบลบ้านเหล่า อำเภอเพ็ญ | ทุจริตโครงการก่อสร้างถนนคอนกรีตเสริมเหล็ก หมู่.1 บ้านหนองไชยวาน โดยทำการเบิกจ่ายเงินให้กับผู้รับจ้าง ทั้งที่การก่อสร้างไม่เป็นไปตามแบบรูปรายการละเอียดที่กำหนดไว้ในสัญญาจ้าง |
| 2๑.นางวิภาภรณ์ ศรีปะโค  เมื่อครั้งดำรงตำแหน่งนายกองค์การบริหารส่วนตำบลบ้านเหล่า กับพวก | ทุจริตโครงการซ่อมแซมถนนลูกรังเพื่อการเกษตรบ้านนาพระ หมู่ 4 โดยการยินยอมให้ผู้รับจ้างเข้าดำเนินการลงหินลูกรังก่อนที่จะดำเนินการจัดซื้อจัดจ้างและจัดทำเอกสารเกี่ยวกับการจัดจ้างขึ้นมาให้ครบถ้วน เพื่อเบิกจ่ายเงินให้กับผู้รับจ้าง |
| 2๒.นางวิภาภรณ์ ศรีปะโค  เมื่อครั้งดำรงตำแหน่งนายกองค์การบริหารส่วนตำบลบ้านเหล่า กับพวก | ทุจริตในการจัดซื้อร่มกันแดด หมวกกันน๊อค อุปกรณ์การปฏิบัติงานของอาสาสมัครป้องกันภัยฝ่ายพลเรือน และน้ำยาเคมีพ่นหมอกควัน โดยการยินยอมให้ผู้ขายส่งมอบร่มกันแดด  หมวกกันน๊อค อุปกรณ์การปฏิบัติงานของอาสาสมัครป้องกันภัยฝ่ายพลเรือน และน้ำยาเคมี  พ่นหมอกควัน โดยที่ยังไม่มีการดำเนินการจัดซื้อ และจัดทำเอกสารเกี่ยวกับการจัดซื้อมาให้ครบถ้วนเพื่อเบิกจ่ายเงินให้กับผู้รับจ้าง |
| ๒๓.นายบุญธรรม สารักษ์  นายกองค์การบริหารส่วนตำบลหนองวัวซอ อำเภอหนองวัวซอ กับพวก | เบิกจ่ายงบประมาณไม่ถูกต้องตามระเบียบและตั้งฎีกาเบิกอันเป็นเท็จ |

- ๕ –

|  |  |
| --- | --- |
| **ผู้ถูกกล่าวหา** | **ข้อกล่าวหา** |
| 2๔.นายเชาวลิต ณรงค์เดช  นายกองค์การบริหารส่วนตำบลน้ำพ่น  อำเภอหนองวัวซอ กับพวก | ข้อกล่าวหาที่ 1 ประมูลราคาขายไม้ยูคาลิปตัสให้แก่พวกพ้องของตนและปล่อยปละละเลยมิให้  ผู้ประมูลตัดไม้อื่นในบริเวณใกล้เคียง ข้อกล่าวหาที่ 2 เอื้อผลประโยชน์ให้แก่ญาติพี่น้องในการเข้ามารับงานก่อสร้างอาคารและปรับปรุงซ่อมแซมถนนขององค์การบริหารส่วนตำบลน้ำพ่น ข้อกล่าวหาที่ 3 ประพฤติตนไม่เหมาะสมกับการเป็นผู้บริหารองค์กรและผู้นำชุมชน กรณีที่หมู่บ้านต่างๆ จัดงานบุญตามประเพณี ก็ไม่ไปร่วมงานและยังสั่งห้ามไม่ให้เจ้าหน้าที่ของ  อบต.น้ำพ่นไปร่วมงานด้วย |
| 2๕.นายณฐพบ ชาดวง  นายกองค์การบริหารส่วนตำบลหมากหญ้า  อำเภอหนองวัวซอ กับพวก | กรณีเรียกรับเงินเพื่อเป็นค่าตอบแทนในการช่วยเหลือผู้สมัครเข้ารับการสรรหาและเลือกสรรพนักงานจ้าง ประจำปีงบประมาณ 2556 ลงวันที่ 4 มกราคม 2556 ให้เป็นผู้สอบผ่านการคัดเลือก |
| ๒๖.นายปราโมทย์ อุ่นวงศ์  นายกองค์การบริหารส่วนตำบล  หนองกุงทับม้า อำเภอวังสามหมอ | เป็นเจ้าพนักงานมีหน้าที่ซื้อทรัพย์ใด ๆ ใช้อำนาจในตำแหน่งโดยทุจริตอันเป็นการเสียหายและเป็นเจ้าพนักงานปฏิบัติหรือละเว้นการปฏิบัติหน้าที่โดยมิชอบ (สั่งเบิกจ่ายเงินโครงการก่อสร้างถนน คสล. หมู่.1 บ้านหนองกุงทับม้า และถนน คสล. หมู่.2 บ้านหนองกุงน้อยพัฒนา  ตำบลหนองกุงทับม้า อำเภอวังสามหมอ ทั้งที่ทราบว่าโครงการดังกล่าวผู้รับจ้างไม่ได้ก่อสร้าง  ให้ถูกต้องตรงตามแบบแปลนที่สัญญากำหนด (เหตุเกิดปี ๒๕53) |
| ๒๗.นายวิชัย โคจร ประธานกรรมการบริหาร อบต.ผาสุก และนายคูณ แก้วสุวรรณ กรรมการบริหาร อบต.ผาสุก อ.วังสามหมอ | เรียกรับเงินกรณีบรรจุลูกจ้าง |
| ๒๘.นายล้วน นวลสุวรรณ เมื่อครั้งดำรงตำแหน่งนายก อบต.หนองไผ่ อ.หนองหาน | ตัดไม้ทำลายป่าไม้ทรัพยากรธรรมชาติ ตัดไม้มาทำร้านอาหาร ทำบ้านโดยใช้เงินของทางราชการ |
| ๒๙.นายอภชาติ ชาตรีเจริญ  เมื่อครั้งดำรงตำแหน่งนายกองค์การบริหารส่วนตำบลหนองสระปลา อำเภอหนองหาน | ทุจริต (1) โครงการจัดซื้อปุ๋ยช่วยชาวนา งบประมาณ 40,000 บาท (2) จัดซื้อกระสอบทรายเพื่อแก้ปัญหาอุทกภัย งบประมาณ 99,800 บาท (3) จัดซื้อพันธุ์ปลา งบประมาณ 90,000 บาท (4) ซ่อมแซมถนนบ้านดงบัง งบประมาณ 85,000 บาท (5) อุดหนุนศูนย์ อปพร.งบประมาณ 300,000 บาท |
| ๓๐.นายอาทิตย์ พั่วตา เมื่อครั้งดำรงตำแหน่งนายก อบต.โนนทอง อำเภอบ้านผือ | ทุจริตโครงการจัดซื้อรถบรรทุกน้ำอเนกประสงค์ ขนาด 6 ล้อ 6 ตัน ขององค์การบริหารส่วนตำบลโนนทอง ในปีงบประมาณ 2551 |
| ๓๑.นายธนบุญโรจน์ เถื่อนฮ้าวลา  นายกองค์การบริหารส่วนตำบล  บ้านดุง อำเภอบ้านดุง | กระทำความผิดฐานทุจริตต่อหน้าที่หรือกระทำความผิดต่อตำแหน่งหน้าที่ราชการ และกระทำความผิดตาม พรบ.ว่าด้วยความผิดเกี่ยวกับการเสนอราคาต่อหน่วยงานของรัฐ กรณีปกปิดข่าวการประกาศสอบราคาหรือการประกวดราคาจ้างก่อสร้าง จำนวน 5 โครงการ โดยมุ่งหมายมิให้มีการแข่งขันราคากันอย่างเป็นธรรม (1) โครงการก่อสร้างถนนคอนกรีตเสริมเหล็ก หมู่ 7 จำนวน 1 โครงการ (2) โครงการก่อสร้างถนนคอนกรีตเสริมเหล็ก หมู่ 8 จำนวน 1 โครงการ  (3) โครงการก่อสร้างถนนคอนกรีตเสริมเหล็ก หมู่.11 จำนวน 1 โครงการ (4) โครงการก่อสร้างลานกีฬาอเนกประสงค์ หมู่.16 จำนวน 1 โครงการ (5) โครงการก่อสร้างสำนักงาน อบต.บ้านดุง หมู่.16 จำนวน 1 โครงการ |

- ๖ -

|  |  |
| --- | --- |
| **ผู้ถูกกล่าวหา** | **ข้อกล่าวหา** |
| ๓๒.นายสมศักดิ์ ผิวดำ นายก อบต.คำเลาะ และนายบรรจง ภู่มณี ปลัด อบต.คำเลาะ อำเภอไชยวาน | กระทำความผิดตาม พรบ.ว่าด้วยความผิดเกี่ยวกับการเสนอราคาต่อหน่วยงานของรัฐ กรณีปกปิดข่าวการประกวดราคาจัดซื้อยานพาหนะ ตามโครงการจัดซื้อครุภัณฑ์ยานพาหนะ  ตามประกาศของ อบต.คำเลาะ เลขที่ 1/2554 ลงวันที่ 14 ธันวาคม 2553 |
| ๓๓.นายจุ่นจิตร ฤทธิ์วิเศษ  นายกองค์การบริหารส่วนตำบลโสมเยี่ยม อำเภอน้ำโสม กับพวก | (1) เป็นเจ้าพนักงานปฏิบัติหรือละเว้นการปฏิบัติหน้าที่โดยมิชอบเพื่อให้เกิดความเสียหายแก่  ผู้หนึ่งผู้ใดหรือปฏิบัติหรือละเว้นการปฏิบัติหน้าที่โดยทุจริต กรณีดำเนินการจัดซื้อซุ้มเฉลิมพระเกียรติ 84 พรรษา เข้าลักษณะแบ่งซื้อแบ่งจ้าง (2) กระทำผิดต่อตำแหน่งหน้าที่ราชการ  ฐานกระทำการใดๆ โดยมุ่งหมายมิให้มีการแข่งขันราคาอย่างเป็นธรรม เพื่อเอื้ออำนวยแก่ผู้เข้าทำการเสนอราคารายใดให้เป็นผู้มีสิทธิทำสัญญากับหน่วยงานของรัฐ กรณีดำเนินการจัดจ้างโดยวิธีสอบราคาโครงการก่อสร้างถนนคอนกรีตเสริมเหล็ก (คสล.) บ้านโสมเยี่ยม หมู่ 1 และโครงการก่อสร้างถนนคอนกรีตเสริมเหล็ก (คสล.) บ้านหัวช้าง หมู่ 3 (บ้านหัวช้าง-โนนสะอาด) |
| 3๔.นายปัญญา พรมเลิศ  นายกองค์การบริหารส่วนตำบลหนองกุงศรี อำเภอโนนสะอาด | สตง.ภูมิภาคที่ 6 อุดรธานี ได้ชี้แนะในเรื่องการเงินตามโครงการกระตุ้นเศรษฐกิจชุมชน  ตามรายงานการตรวจสอบการเงินทั่วไป ประจำงวดปีงบประมาณ 2551 ที่ให้ อบต.หนองกุงศรี นำเงินเข้าบัญชีให้ถูกต้อง และให้เร่งดำเนินการติดตามหนี้ค้างชำระของปี ๒๕47 จากผู้ยืม  โดยผู้ถูกกล่าวหาได้เสนอร่างข้อบัญญัติงบประมาณรายจ่ายประจำปี 2553 เพื่อตั้งรายการ  ค่าชดใช้เงินคืนเงินทุนโครงการเศรษฐกิจชุมชนที่ผิดนัดชำระหนี้ จำนวน 265,000 บาท ทั้งที่  ผู้กู้ส่วนมากได้ชำระหนี้ไปหมดแล้ว รวมทั้งไม่ดำเนินการตรวจสอบข้อเท็จจริงเพื่อหาตัวผู้กระทำการทุจริตเงินทุนโครงการเศรษฐกิจชุมชนดังกล่าว เป็นเหตุให้ทางราชการได้รับความเสียหาย |
| ๓๕.นายไพรัชต์ วิมลอักษร  ปลัดอำเภอปฏิบัติการ  ที่ทำการปกครองอำเภอนายูง  และ น.ส.ปัญญา ยตะโคตร | ปฏิบัติหน้าที่โดยมิชอบ โดยนายไพรัชต์ฯ รับแจ้งย้ายที่อยู่ปลายทาง และ น.ส.ปัญญา ยตะโคตร เป็นผู้แจ้งย้าย และทำบัตรประจำตัวประชาชนให้กับบุคคลที่สวมตัวเป็นนายณรงค์ศักดิ์  อริยวงษ์รัตน์ |
| 3๖.นายศีลวัต ทาวงษ์ ปลัดเทศบาลตำบล  วังสามหมอ อำเภอวังสามหมอ | ร่วมกันทำเอกสารเท็จเกี่ยวกับการสอบราคา มีการสมยอมราคาเพื่อประโยชน์ของบุคคลกลุ่มหนึ่งกลุ่มใด และเบิกจ่ายเงินค่าก่อสร้างโครงการต่างๆ ก่อนที่จะแล้วเสร็จจำนวน 6 โครงการ |
| ๓๗.นางสิริลักษณ์ ใจทน  เทศบาลตำบลไชยวาน กับพวก | ปกปิดการประกวดราคาโครงการปรับปรุงภูมิทัศน์สวนสาธารณะหนองไชยวาน งบอุดหนุนเฉพาะกิจ ปีงบประมาณ 2545 งบประมาณ 1,5000,000 บาท โดยจัดทำหลักฐานเท็จว่า  มีการจัดส่งประกาศประกวดราคาให้หน่วยงานต่าง ๆ ทราบแล้ว เพื่อเอื้อประโยชน์แก่ผู้รับจ้างซึ่งเป็นพรรคพวกของตน |
| ๓๘.นางสิริลักษณ์ ใจทน  เทศบาลตำบลไชยวาน กับพวก | ปกปิดการประกวดราคาจ้างเหมาก่อสร้างอาคารบริหารนักท่องเที่ยว โครงการปรับปรุงพัฒนาการท่องเที่ยวศูนย์สวนสุขภาพ ของเทศบาลตำบลไชยวาน งบประมาณ 7,869,000 บาท ตามประกาศและเอกสารประกวดราคา เลขที่ 3/2545 ลว. 28 มี.ค. 2545 โดยไม่ได้จัดส่งประกาศประกวดราคา ให้กับผู้มีอาชีพรับจ้าง และมีการจัดทำหลักฐานหนังสือขอความร่วมมือปิดประกาศและประชาสัมพันธ์เป็นเท็จ โดยมีเจตนามุ่งหมายมิให้มีการแข่งขันราคากันอย่างเป็นธรรม |
| ๓๙.นางสิริลักษณ์ ใจทน หรือ นางกัญญาณี ประสานทอง เทศบาลตำบลไชยวาน กับพวก | กรณีเงินขาดบัญชีของเทศบาลตำบลไชยวาน ระหว่างปีงบประมาณ พ.ศ. 2548-2550 |

- ๗ –

|  |  |
| --- | --- |
| **ผู้ถูกกล่าวหา** | **ข้อกล่าวหา** |
| ๔๐.นางนงลักษณ์ ไพรสณฑ์  หัวหน้าส่วนการคลัง องค์การบริหารส่วนตำบลบ้านดุง อำเภอบ้านดุง | ทุจริต (1) โครงการก่อสร้างเตาเผาขยะปลอดมลพิษ ตามประกาศสอบราคาเลขที่ 3/2549  ลว 10 พ.ย.49 (2) โครงการก่อสร้างรางระบายน้ำรูปสี่เหลี่ยมคางหมู หมู่ 8, 14 ตามประกาศสอบราคาเลขที่ 2/2550 ลว 10 พ.ย.49 (3) โครงการก่อสร้างถนนคอนกรีตเสริมเหล็ก  หมู่ 4,5,6 ตามประกาศสอบราคาเลขที่ 3/2550 ลว 10 พ.ย.49 (4) โครงการจัดตั้งศูนย์วิทยุชุมชน ตามประกาศสอบราคาเลขที่ 1/2550 ลว 24 ต.ค.49 |
| ๔๑.นายสมัย อินทะพันธ์  กรรมการหมู่บ้านนาคำน้อย  ตำบลบ้านก้อง อำเภอนายูง  กับพวก | ทุจริตการซื้อเครื่องขยายเสียง โดยใช้เงิน SML ของหมู่บ้านที่ได้รับจัดสรรในปี 2551  โดยมิชอบ |

จึงแถลงมาเพื่อทราบโดยทั่วกัน

..................................................................................